Bled

Bled (saks. Veldes) on on kaupunki Bledjärven rannalla Gorenjskan alueella luoteis-Sloveniassa. Se on yksi Slovenian suosituimmista matkailukohteista, joka tunnetaan järvestään ja sen rannalla sijaitsevasta linnasta. Maantiede Bled sijaitsee Karavankkien vuoristoalueen eteläjuurella lähellä Itävallan rajaa. Kaupunki sijaitsee noin 50 kilometriä pääkaupunki Ljublanasta luoteeseen. Bledin eteläpuolella sijaitsee Pokljukan ja Jelovican ylängöt, sekä Juliset Alpit. Kaupungin ohitse kulkee Savajoki. Bledin kunnassa on noin 8000 asukasta, joista 5000 asuu sen samannimisessä keskustaajamassa. Kuntaan kuuluu muita järven ympärillä sijaitsevia ja mäkien toisistaan erottamia kyliä; Grad, Mlino, Rečica, Zagorice ja Želeče. Nämä kylät yhdistettiin Blediin vuonna 1960. Kunnan pinta-ala on 72,3 neliökilometriä. Matkailu Bled on tunnettu turistikohde, jonka nähtävyyksiä ovat Bledjärvi sekä järven rannalla kallionjyrkänteen päällä sijaitseva Bledin linna. Jäätikköjärven keskellä sijaitsee pieni saari, johon on rakennettu kirkko. Sloveniassa kaupunki tunnetaan myös kremšnita-kermaleivoksesta. Kaupunki on myös kylpyläpaikka. Sveitsiläinen lääkäri Arnold Rikli perusti parantolan järven rannalle 1800-luvun loppupuolella, minkä myötä kaupungista alkoi kehittyä suosittu hyvinvointimatkailun kohde. Bledissä on järjestetty useita urheilutapahtumia. Siellä on järjestetty soudun maailmanmestaruuskilpailut neljä kertaa vuosina 1966, 1979, 1989 ja 2011. Bledissä järjestettiin vuoden 2002 shakkiolympialaiset. Lähteet Aiheesta muualla Kuvia tai muita tiedostoja aiheesta Bled Wikimedia Commonsissa